આ સમગ્ર મામલે “પંજાબ નેશનલ બેંક” ના જે ચાર અધિકારીઓ સાથે પૂછપરછ ચાલી રહી છે, તેઓ સૌ આ બ્રાન્ચમાં 2014 પછીથી કાર્યરત છે. આ અધિકારીઓમાં શામેલ બેચુ તિવારી ફેબ્રુઆરી, 2015 થી ઓક્ટોબર, 2017 સુધી નરીમાન પોઇન્ટ બ્રાન્ચ શાખાના ચીફ મેનેજર હતા. આ ઉપરાંત, સંજયકુમાર પ્રસાદ મે, 2016 અને ઓક્ટોબર, 2017 દરમિયાન બીચ બ્રેન્ડી હાઉસ બ્રાન્ચમાં આસીટન્ટ મેનેજર હતા. વળી, મોહિન્દર કુમાર શર્મા નવેમ્બર, 2015 થી જુલાઈ, 2017 સુધી ઓડિટર હતા તો મનોજ કરાત નવેમ્બર, 2014 થી ડિસેમ્બર, 2017 સુધી સિંગલ વિન્ડો ઓપરેટર હતા.